Yuto Nagatomo

**Yuto Nagatomo** (長友 佑都 Nagatomo Yūto) japanski je nogometni reprezentativac koji igra na poziciji bočnog igrača u odbrani i veznom redu, zavisno od taktike. Nastupa za FC Tokio.

## Početak karijere
Nagatomov djed Yoshida Tatsuo i njegov brat Minoru bili su proslavljeni profesionalni biciklisti koji su se natjecali u keirinu. Yuto je nogomet zaigrao već u vrtiću. Nije uspio da uđe u juniorski tim Ehime F.C. pa je nastavio da igra za svoju srednju školu Saijo Kita, da bi kasnije prešao u Fukouku i priključio se tamošnjoj srednjoj školi. Njegov tim je igrao na završnom turniru svih japanskih srednjih škola. Pohađao je univerzitet Meiji. 2006. godine je zaigrao na poziciji beka i počeo da igra kako najbolje zna. Izabran je za ekipu svih univerziteta u Japanu, i igrao na Univerzijadi 2007. godine u Bangkoku.

2007. je odabran kao jedan od najvećih talenata za razvoj u Japanu. Sa tim statusom je bio u mogućnosti da igra nogomet u profesionalnom klubu kao i na univerzitetu. Igrao je jednu utakmicu kupa za F.C. Tokio te sezone. Igrao je i na kvalifikacijama za Olimpijske igre.

Za FC Tokio potpisao je 2008. dok je još bio u Meijiju. Pet mjeseci kasnije je odigrao i prvu utakmicu za reprezentaciju 24. maja 2008. u prijateljskom meču sa Obalom Slonovače. Prvi gol za reprezentaciju postigao je u prijateljskoj utakmici protiv Sirije 13. novembra 2008. Za svoj klub je odigrao 84 utakmice za četiri godine.

## Cesena
U julu 2010. Nagatomo je otišao na pozajmicu u italijansku Seriju A, u Cesenu. Prije odlaska u Italiju, dao je govor pred oko 25,000 navijača poslije meča njegovog kluba i Vissel Kobe-a. U Ceseni je odigrao prvi dio sezone na mjestu lijevog beka u početnom sastavu, a nakon što je potpisao trajni ugovor, odmah ga je kupio Internazionale.

## Inter
130px|mini|lijevo|U dresu reprezentacije
Nakon impresivnih nastupa za Cesenu i Japan na Azijskom kupu 2011. godine, potpisao je pozajmicu za Inter u januaru 2011. U suprotnom smjeru je otišao Davide Santon na posudbu, a ovime je Yuto postao prvi Japanac u Interu ikada.

Debitirao je za Inter 6. februara sa brojem 55 na leđima kada je zamijenio Wesleya Sneijdera u meču Serie A protiv Rome, koji je Inter dobio 5-3. U idućem kolu je ušao kao izmjena protiv Juventusa. Nakon toga je ušao u prvi sastav.

Pokazao je polivalentnost igravši na poziciji desnog beka protiv Sampdorije. 6. marta je postigao prvi gol za Inter u meču protiv Genoe.

15. marta je pokazao solidarnost sa svojom domovinom koja je bila u teškim trenucima zbog zemljotresa kada je nosio zastavu svoje države na meču protiv Bayerna iz Minhena. Inter je igrao sa Schalkeom u četvrtfinalu UEFA Lige prvaka 2011., a on i suigrač iz reprezentacije Atsuto Uchida koji igra za Schalke postali su drugi i treći Japanci koji su igrali četvrtfinale nakon Keisuke Honde.

Nakon što je sezona završena Inter je postigao dogovor sa Cesenom za trajni prelazak Nagatoma. Procijenjen je na 10.95 miliona eura, a a Inter je u razmjenu uključio mlade igrače Lucu Garritana (700,000€) i Lucu Caldirolu.

## Reprezentacija
Igrao je na Svjetskom prvenstvu 2010. godine u Japanu, a trener Arsene Wenger ga je uvrstio u najboljih 11 turnira.

## Statistika
### Klub
*Statistika je tačna do meča odigranog 6. decembra 2012. * 

1Uključuje Emperor Kup i Coppa Italia.
2Uključuje J. Liga Kup.
3Uključuje UEFA Liga prvaka i UEFA Europska Liga.

### Reprezentacija
## Nagrade i uspjesi
### Japan
*AFC Azijski kup (**1**) : 2011

### Klub
; F.C. Tokio
*J. Liga Kup (**1**) : 2009

; Inter Milan
*Coppa Italia (**1**) : 2010–11

### Individual
*J. League najboljih 11 (**1**) : 2009

## Reference
## Vanjski linkovi 
* 
* 
* 
* Yuto Nagatomo  na inter.it

Kategorija:Japanski nogometaši
Kategorija:Rođeni 1986.
Kategorija:Živi ljudi
Kategorija:Nogometaši AC Cesene
Kategorija:Nogometaši Inter Milana
Kategorija:Nogometaši Galatasaraya
Kategorija:Nogometaši Olympique Marseillea
Kategorija:Igrači na Svjetskom prvenstvu u nogometu 2010.
Kategorija:Igrači na AFC Azijskom kupu 2011.
Kategorija:Igrači na FIFA Kupu konfederacija 2013.
Kategorija:Igrači na Svjetskom prvenstvu u nogometu 2014.
Kategorija:Igrači na AFC Azijskom kupu 2015.
Kategorija:Igrači na Svjetskom prvenstvu u nogometu 2018.
Kategorija:Igrači na Svjetskom prvenstvu u nogometu 2022.
Kategorija:Nogometaši na Olimpijskim igrama 2008.
Kategorija:Nogometaši Tokija